Gemeentes | Communitas Argief
May 27, 2013 | Gemeentes
Dit is Saterdag-oggend 7h00, ek kry nie parkeerplek naby die kerk nie. Méér as 400 mense het opgedaag om deel te neem aan dié jaarlikse uitreik na 'n swart woonbuurt van die stad. Die gemeente het oor 'n aantal jare vennootskappe gebou met 'n gemeente en skole in die swart gemeenskap. Gister was daar 'n konferensie om verder hieroor na te dink. Leiers en gemeentelede van die gemeente in die swart woonbuurt gaan op hulle beurt saam deelneem aan die opknapping van die geboue. Op drie plekke word daar vandag klaskamers en 'n kerkgebou geverf. Die ouderdom van die gemeentelede val my op, dit is die jongste byeenkoms van 'n gemeente wat ek in jare meegemaak het.
Vanoggend in die gemeente by Marikana, Magaliesberg Gesinskerk is haar naam deedae, koop 'n swart lidmaat 'n kaartjie vir die gemeentedans van volgende naweek. Die prentjie steek vas in my kop. Min of meer niks hiervan pas in die stereotipe van die kerk nie.
Nov 5, 2012 | Gemeentes
Oct 22, 2012 | Gemeentes
Ek is die naweek in 'n pragtige plattelandse dorp. Die gemeente ondersteun die 37 matrieks wat môre begin om eksamen te skryf. Gemeentelede het die matrieks aangeneem en ondersteun hulle deur die loop van die eksamen. In die konsistorie kla een van die onderwysers dat daar té veel kospakkies afgelaai word. Sy is bang die kinders gaan meer eet as wat hulle gaan leer.
Jun 14, 2012 | Gemeentes
Dit is yskoud. Die kerkraad staan en blaas wolkies in die konsistorie. Ons stap so 10 minute voor die diens in. Daar is byna niemand in die kerk nie. Min dinge kan so ontstellend wees as 'n koue kerk met mense wat so hier en daar een-een in die banke sit. Die lofspan kom so een-een na vore en lyk 'n bietjie of hulle 'n oefening die week gemis het. Hier is niks inspirerend moontlik vanoggend in hierdie ruimte nie, flits dit deur my kop.
Jan 10, 2012 | Gemeentes
Dankie Frederick, ek het met groot waardering jou reaksie gelees. Ek raak bewus van die multidimensionele aard van die uitdagings van die kerk en dat my eie perspektief in 'n groot mate eendimensioneel is. Frederick maak 'n belangrike opmerking oor kulturele zeitgeist van die ontstaan van ons Gereformeerde DNA. Ek het verwys na die Christendom konteks van die ontstaan van ons DNA en Frederick weef die kulturele aspek van ons DNA by, m.a.w. – dat ons is 'n kerk is met 'n geordende Europese DNA wat funksioneer in 'n Afrika konteks wat baie meer vloeibaar is. Wat die aspek meer kompleks maak is dat ons lidmate binne die twee realiteite leef Aan die een kant Europese gene, maar egter gene wat muteer het in Afrika en ook nie meer tuis is in Europa nie. Frederick se voorbeeld oor die tafels klink so bekend teen die agtergrond van my verblyf in Brittanje en studies in Nederland. Ek dink dit is egter juis hierdie kulturele ambivalensie wat 'n struikelblok is vir multikulturele gemeentes in Suid Afrika. Die evangelie dryf ons om grense oor te steek, maar die kulturele grense is soms nog te wyd vir lidmate om oor te steek.